مولانارومی کی یاد میں



تعارف 
29 ستمبر 1207ء فارسی زبان کے مشہور شاعر مولانا جالال الدین بلخی المعروف مولانا رومی کی ولادت کا دن ہے۔مولانا رومی فارسی زبان و ادب کی باکمال شخصیت تھیں۔مولاناکی شاعری کو تقریبا آٹھ سو سال گزرنے کے باوجود آج بھی صوفی ازم کا ایک بہترین نمونہ مانی جاتی۔شاعر مشرق علامہ ڈاکٹر محمد اقبال سمیت بہت سارے نامور شخصیات مولانا رومی کو اپنا روحانی مرشد مانتے تھے۔جبکہ مولانا رومی خود شمس الدین تبریزی کو اپنا مرشد مانتے تھے۔فارسی زبان کا ایک مشہور شاعر صائب تبزیزی مولانا رومی کو ’’آفتاب تابان ‘‘اور خود کو ’’ستارہ سوہا‘‘ سے تشبیہ دیتے ہوئے کہتا ہے :
هیچ است فکرِ صائب در پیشِ فکرِ مُلّا۔۔۔۔۔با آفتابِ تابان نورِ سُها چہ باشد؟یعنی مولانا رومی کی سوچ و فکر کے آگے صائب کی سوچ ہیچ ہے۔۔۔(کیونکہ) چمکتے آفتاب کے مقابلے میں ستارہ سوہا کے نور کی کیا حیثیت ہے ؟
مولانا جلاالدین رومی کا شمار دنیا اسلام کے ان عظیم المرتبت اور نامور عرفاء میں ہوتا ہے جنہوں نے فارسی اور اسلامی ثقافت کو غنی تر بناتے ہوئے عرفان و تصوف کی مقبولیت و ترقی میں نمایاں خدمات انجام دی ہیں۔علی گڑھ مسلم یونیورسٹی کے شعبہ عربی کے پروفیسر مسعود انور علوی کوروی مولانا رومی کی خدمات بیان کرتے ہوئے لکھتا ہے کہ :’’فارسی ادب میں مولانا روم کی شخصیت ایک ایسے تابناک ستارہ کی مانند ہے جو اپنی خیرہ کردینے والی روشنی سے آفاق کو روشن سے روشن کرنے میں معاون ہے۔ان کا سب سے بڑا کارنامہ یہی ہے کہ انہوں نے اپنے عہد میں مادہ پرستی، کج روی، مصلحت کوشی اور عملی کے پراز مصالح حجابات کے تار وپود بکھیرے اور معاشرہ کو ان خرابیوں سے پاک کیا۔وہ حقانیت و سداقت کے پیغامبر ہیں جنہوں نے افراد کی ذہنی و روحانی پرورش کی، ایک صحت مند صالح معاشرہ کی تشکلیل کی اور فکور عمل کے باہمی رشتوں کو استوار اور مضبوط کیا۔‘‘

مولانا رومی کی تعلیمات 
مولانا رومی کی مقبولیت کی سب سے بڑی وجہ یہ ہے کہ انہوں نے اسلامی تولیمات اور معارف کو اخلاقی قصوں اور لطیفوں کے ذریعہ پیش کیا ہے جس کی بناپر اس کی جذب و سرمستی اور اثر انگیزی نے عوام و خواص میں جگہ کر لی ہے۔

ادب و تعظیم 
اسلامی تعلیمات بالخصوص قرآن و حادیث مقدسہ میں تہذیب نفس اور کردار سازی میں ادب کو جو اہمیت حاصل ہے وہ اظہر من الشمس ہے۔یہی وجہ ہے کہ عرفابھی ادب کو بڑی اہمیت دیتے ہیں۔مولانا رومی اپنے آثار میں مختلف حکایات کے ذریعہ ادب کی اہمیت بیان کرتے ہیں اور بے ادبی کی نحوست اور برائی کے سلسلہ میں فرماتے ہیں :
از خدا جوئیم توفیق ادب۔۔۔ بے ادب محروم ماند از فضلِ رب

صبر 
صبر کا شمار ان پسندیدہ صفات میں ہوتا ہے جنہیں اختیار کرنے بہت زیادہ تاکید کی گئی ہے۔مولانا رومی اپنی کتاب مثنوی معنوی میں جابجا صبر و ضبط پیدا کرنے پر زور دیتے ہوئے اسے کیمیا جیسی اہم اور ضروری چیز قرار دیتے ہوئے فرماتے ہیں :
صبر گنج است ای برادر صبر کن۔۔۔۔تا شفایابی تو زین رنج کہن
صبر تلخ ست وبر اط نیشکت ست۔۔۔۔صبر سوئے کشف ہر رہبر ست
صد ہزاران کیمیا حق آفرید۔۔۔۔کیمیایی ہمچو آدم ندید

توکل 
اللہ تعالیٰ کی زات پر توکل ایمان کا جزو ہے :ومن یتوکل علی اللہ فہو حسبہیعنی جو اللہ پر بھروسا کرتا ہے تو وہ اس کے لیے کافی ہوتاہے۔مولانا رومی نے متعدد حکایتوں کے ذریعہ اس مسئلہ کو دلپزیر انداز میں سمجھایا ہے کہ توکل کے معنی صرف یہ نہیں کہ انسان کوشش ہی نہ کرے بلکہ کوشش کرے اور پھر اللہ پر اعتماد و بھروسا کرے، تاکہ بہتر نتیجہ حاصل ہو سکے۔

تواضع 
مولانا رومی نے اپنے چاہنے والوں کو تواضع و انکسرای اور فروتنی و عاجزی کی صفات اپنے اندر پیدا کرنے پر زور دیاہے۔کیونکہ تواضع و فروتنی اہل کمال کی نشانیاں ہیں اور تکبر و استکبار ناقصین کی واضح علامتیں۔
فروتنی ست دلیل رسیدگان کمال۔۔۔۔کہ چون سوار بہ منزل رسد پیادہ شود
یعنی عاجزی و فروتنی کمال پر پہنچے لوگوں کی علامت ہے کہ جب سوار اپنی منزل پر پہنچ جاتا ہے تو گھوڑے یعنی سوار سے اتر پڑتاہے۔
چون خدا خواہد کہ مان یاری کند۔۔۔۔میل ما را جانب زاری کند
یعنی اللہ تعالیٰ جب ہم لوگوں کی مدد کرنا چاہتاہے تو ہمیں انکسار کی طرف مائل کردیتا ہے۔

حوالہ جات